
2015 m. rugsėjo 11 d. pranešimas VIR​​​​​​

Europos reikalų komitetas pritarė Lietuvos Respublikos pozicijoms vykstant į neeilinį Europos Sąjungos Teisingumo ir vidaus reikalų tarybos posėdį

2015 m. rugsėjo 11 d. Seimo Europos reikalų komitetas svarstė Lietuvos Respublikos pozicijas vykstant į neeilinį Europos Sąjungos Teisingumo ir vidaus reikalų tarybos posėdį, vyksiantį 2015 m. rugsėjo 14 d. 

Vidaus reikalų ministras Saulius Skvernelis pristatė Lietuvos Respublikos pozicijas vykstant į neeilinį Europos Sąjungos Teisingumo ir vidaus reikalų tarybos posėdį. Tarybos posėdyje numatoma aptarti dabartinę migrantų judėjimo padėtį, Europos Komisija pristatys siūlomų priemonių paketą, kaip reikėtų spręsti pastaruoju metu susidariusią migrantų krizę Europoje.  
Taip pat posėdyje Vidaus reikalų ministras komiteto nariams pristatė 2015 m. rugsėjo 10 d. Lietuvos Respublikos Vyriausybės priimtą sprendimą dėl 1105 pabėgėlių iš trečiųjų šalių priėmimo iki 2017 m. pabaigos.
Išklausęs pateiktą informaciją, Europos reikalų komitetas pritarė Lietuvos Respublikos pozicijoms vykstant į neeilinį Europos Sąjungos Teisingumo ir vidaus reikalų tarybos posėdį ir planuoja toliau aktyviai vykdyti prieglobsčio prašytojų perkėlimo klausimo parlamentinę kontrolę. 
Europos reikalų komiteto biuras
	____________________________________________________________________________________________________

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

